כתיבת עבודת גמר במחשבת ישראל

**מבוא:**

עבודת גמר **צמודה** במחשבת ישראל, היא עבודה הממירה את חובת ההיבחנות בבחינת הבגרות החיצונית בהיקף של חמש יח"ל בעבודה שבה בוחר התלמיד לחקור בעצמו, בליווי מנחה, סוגיה הקרובה לליבו במחשבת ישראל. התכנית מאפשרת העמקה בלימודי מחשבת ישראל, פיתוח כישורי למידה עצמאיים, מיומנויות חקר וחשיבה מסדר גבוה.

פרט לחובת ההיבחנות שאותה כאמור ממירה עבודת הגמר, על התלמיד להגיע לכל השיעורים ולעמוד בכל הדרישות במקצוע.

עבודת גמר **שאינה צמודה,** היא עבודת גמר במחשבת ישראל בהיקף של 5 יח"ל, כאשר התלמיד לא לומד במסגרת לימודיו הסדירים מחשבת ישראל בהיקף של 5 יח"ל, והוא מעוניין להוסיף בו 5 יחידות נוספות באמצעות הכנת עבודת גמר.

**מנחה העבודה**

מנחה העבודה צריך להיות:

1. בעל הכשרה אקדמית (תואר ראשון ומעלה מאוניברסיטה או מכללה) בלימודי מחשבת ישראל.

או מי שלמד שמונה שנים בישיבת הסדר או ישיבה גבוהה ולימודי מחשבת ישראל היוו חלק מתכנית הלימודים שלו.

1. בעל ניסיון בכתיבת והנחיית עבודות.

תפקיד המנחה הוא ללוות את התלמיד הכותב את העבודה מבחינה תכנית ומקצועית, לסייע לו בהכנת הצעת העבודה ובמהלך הכנת העבודה. בסיום תהליך הכנת העבודה יכתוב המנחה חוות דעת על ההצעה, ובכך יאשר שמבחינתו העבודה היא ברת ביצוע, ושלתלמיד הכותב יש ידע בסיסי וראשוני הקשור לנושא העבודה המוצעת.

**אישור סופי לנושא העבודה, יינתן על ידי מפמ"ר מחשבת ישראל או המדריך מטעמו הממונה על עבודות הגמר.**

**שקלול הציון**

**שקלול הציון בעבודת גמר צמודה:**

* **20% ציון שנתי** - ציון הניתן ע"י ביה"ס על הלמידה של התלמיד בתחום הדעת
* **30% ציון מנחה – ציון הניתן ע"י מנחה העבודה** על תהליך העבודה אותו עבר התלמיד
* **50% ציון מעריך- ציון הניתן ע"י מעריך העבודה** על העבודה הסופית כולל מפגש מעריך-תלמיד

**שקלול הציון בעבודת גמר שאינה צמודה:**

* **30% ציון מנחה – ציון הניתן ע"י מנחה העבודה** על תהליך העבודה אותו עבר התלמיד
* **70% ציון מעריך- ציון הניתן ע"י מעריך העבודה** על העבודה הסופית כולל מפגש מעריך-תלמיד

**כתיבת הצעת החקר:**

**שלב א' – בחירת הנושא**

נושא העבודה יהיה במובהק מתחום הדעת של מחשבת ישראל.

**בנושא עבודת הגמר יהיה חידוש או שנושא עבודת הגמר יציג כיוון מחקר חדש שלא הוצג או נחקר בעבר, בעולם האקדמי והתורני.**

הנושא ייבחר מאחד הדגמים הבאים:

1. בחירת תמה מעולמה של מחשבת ישראל, הצגתה, והתמודדות של חכמי מחשבת ישראל עם תמה זו.

2. עיסוק ביצירה הגותית בעלת יריעה רחבה - עיסוק בסוגיה המרכזית או הרעיון המרכזי ביצירה, זיקתה למקורות מחשבת ישראל מאותה התקופה או הקודמים לה וניתוחם.

3. בחינת עולם ההגות של הוגה דעות מגדולי המחשבה הישראלית, מקורות היניקה שלו ממחשבת ישראל וכיצד הם מתבטאים ביצירתו הספרותית.

**נושאים לדוגמה:**

התמודדותו של הרב קלונימוס קלמיש שפירא "האדמו"ר מפיאסצ'נה", עם שאלת הייסורים.

החזון האוניברסלי של רבי כלפון משה הכהן מג'רבא.

הגותו והשפעתו של הספר "אור ה'", לרבנו חסדאי קרשקש

**שלב ב' - ניסוח שאלת חקר**

יש להגדיר שאלה או שאלות שיבהירו בדיוק מה התלמיד צריך לבדוק בעבודה. אין להקל ראש בשלב זה כי הניסיון מלמד שכאשר השאלה ודרכי בדיקתה מוגדרת היטב, התלמיד יצליח בעבודה ביתר קלות. המפתח להצלחה הוא שאלה בהירה ומוגדרת היטב.

**שלב ג'- תכנון החקר**

על התלמיד, להציג את מהלך העבודה (על התלמיד לבאר מבחינה לוגית מה הדרך שבה מתכוון ללכת בעבודה מהשלב הראשון עד האחרון) ובאיזה אופן מתכוון התלמיד לעסוק בנושא שבחר.

**שלב ד' - איסוף מידע ראשוני**

המידע ייאסף מתוך מגוון מקורות מידע: מילוליים - ספרי קודש בספרייה, מאמרי עיון. ממוחשבים – אינטרנט. חזותיים - תמונות, סרטים של הרצאות. אנושיים - מומחים– הוגי דעות.

**יש להשתמש בספרי מקור וספרי עזר** . כמו כן יש להשתמש בספרים ובמאמרים ברי-סמכא.

לאחר איסוף המידע התלמיד צריך לבצע תהליך של סינון מידע והערכתו – הבחנה בין עיקר לטפל. יש להכין רשימת מקורות ראשונית (על פי כללי ביבליוגרפיה) של המקורות שבהם יסתייע בעבודה.

**על התלמיד להציג את ארבעת השלבים לפני המנחה. על המנחה לבדוק את השלבים הללו ולהדריך את התלמיד. על המנחה להגיש את הצעתו של התלמיד לאישור המדריך מטעם המפמ"ר.**

**לאחר אישור המפמ"ר, הצעת החקר תוגש על ידי המנחה לאישור הפיקוח על עבודות הגמר.**

1. **כתיבת עבודת החקר:**

**ראשי הפרקים לעבודה:**

תוכן עניינים

מבוא: רקע, שאלת החקר, תכנון העבודה

גוף העבודה: הצגת המובאות, דיון במקורות

סיכום: מסקנות, משוב אישי

רשימה ביבליוגרפית

נספחים (אם יש)

* **מבוא:** התלמיד יתייחס לשאלת החקר ויסביר אותה. הוא יסביר למה בחר בשאלה זו ואת הרלוונטיות שלה.
* **גוף העבודה: מיזוג מידע ועיבוד הנתונים**

גוף העבודה הכולל את ניתוח המקורות, השוואה בין המקורות השונים לפי הסדר שנקבע בתכנון העבודה.

**סיכום ורפלקציה:**

**סיכום**- מסקנות העולות מניתוח המידע וסיכומו**.**

**פן אישי-רפלקציה,** שאלות ודיון בנושאים השונים שהעלה בעבודה, מה אני לוקח מהעבודה הלאה, התייחסות רלוונטית אקטואלית לנושא.

עבודת החקר תכלול עמוד שער, תוכן וביבליוגרפיה.

העבודה תעשה בגופן דוד או נרקיסים. גודל הגופן: 12, הפסקה תהיה בעלת רווח של שורה וחצי. יש להגדיר מרחק מהשוליים. מקורות יצוינו בצורה אחידה ,לפי הנספח המצורף.

**הערות שוליים** - בהערת שוליים מביאים תוכן שמפריע לרצף הקריאה או הפנייה למקורות נוספים. מקורות קצרים כמובאה מהתנ"ך או מספרות חז"ל ניתן להביא בגוף העבודה בסוגריים. מקורות מתוך היצירות יובאו בגוף הטקסט בסוגריים תוך ציון שם היצירה בקיצור שיטתי ומספר עמוד.

**נספח - כללי כתיבה ביבליוגראפיים:**

כל עבודה אקדמית מסתמכת על מקורות מן הספרות המקצועית הנוגעת לנושא. רשימת המקורות כוללת ספרים, מאמרים, מסמכים רשמיים ועוד, והיא הערוכה לפי כללים קבועים, המקובלים על העולם האקדמיה . מקורות נזכרים בעבודה בשני מקומות ובשני אופנים שונים : הפרטים המלאים של המקורות נזכרים בסוף העבודה האקדמית , וקיצוריהם נזכרים בגוף העבודה**.**

1. **כללי סימון בגוף העבודה:**

בגוף העבודה נסמן מקורות ראשוניים בסמוך לציטוטים, בצורה הזו: בגוף העבודה בסוגריים בסוף המובאה.

לדוגמא:

(רבי יהודה הלוי,ספר הכוזרי**,** מאמר ה', סעיף ב')

אם מצטטים מספר שיש לו כמה מהדורות, ויש שוני בין המהדורות מציינים גם את המהדורה.

לדוגמא: (רבי יהודה הלוי, ספר הכוזרי (אבן שמואל), מאמר ה', סעיף ב')

מקורות לציטוטים מתוך יצירות הספרות יובאו בגוף העבודה (לאחר הציטוט תוך הבאת שם היצירה מספר עמוד).

כשמפנים למקור מבלי לצטט אותו, יש לסמן את המקור בהערת השוליים.

**ציון מאמר בגוף העבודה ייעשה בשימוש בקיצור משם המאמר:**

לדוגמא: צינוביץ, ר' משה, "ציון לשערים המצוינים", עמ' 545.

1. **כללי סימון ברשימת המקורות בסוף העבודה – ביבליוגרפיה:**

רשימת המקורות תובא על פי סדר א"ב של שם המשפחה של המחבר.

לדוגמא:

הירש, הרב שמשון רפאל. **פירוש הרב הירש עה"ת,** ירושלים, מוסד יצחק ברויאר, תשמ"ט – תש"נ.

לוצאטו, הרב משה חיים. **דרך ה**, ביגון, ורשה תרצ"ז.

מקורות ראשוניים תורניים יובאו על פי סדר א"ב של שם החיבור.

לדוגמא:

**חמישה חומשי תורה**, מקראות גדולות, מכון המאור, י-ם, תש"ן.

**נביאים וכתובים,**מקראות גדולות, מקור הספרים, י-ם, תשנ"ח.

**ספר**

שם משפחה, שם פרטי. **שם הספר**. מקום ההוצאה: שם ההוצאה לאור, שנה.

**מאמר מתוך ספר (קובץ)**

שם משפחה, שם פרטי. "שם המאמר." **שם הספר**. עורך: שם העורך. מקום ההוצאה: שם ההוצאה לאור, שנה. עמודים.

**מאמר מכתב-עת**

שם משפחה, שם פרטי. "שם המאמר." **כתב-העת** מספר הכרך. מספר החוברת (שנה): עמודים.

דוגמאות:

הלוי, הרב חיים. "הדבקות בה' במשנתם של הנצי"ב והרב קוק", **המאיר לארץ** 65. (תשס"ו): עמ' 436-455.

שימו לב: מספר הכרך מופיע מיד לאחר שם כתב-העת ומספר החוברת מופיע אחריו, כשהוא מופרד על-ידי נקודה.

### **מקורות אלקטרונים**

שימו לב:

1.         יש לציין את הכתובת הספציפית של המאמר, ולא את הכתובת הראשית של המאגר שממנו נדלה המאמר.

2.         כתובות האתרים שלעיל נכתבו בשורות נפרדות מטעמי נוחות בלבד, אולם ניתן לציין כתובת אינטרנט ברצף, לאחר תאריך דליית המאמר.

**מקור אלקטרוני שאיננו כתב-עת (אינטרנט)**

שם משפחה, שם פרטי. **שם האתר** תאריך דליית המאמר <קישור למאמר>.

דוגמאות:

איזנברג, יהודה. **דעת** 17.8.16 <http://www.daat.ac.il/daat/toshba/lihiyot/3a.htm>

 הערה:    לעיתים אתרים פרטיים אינם כוללים את כל הנתונים שצוינו לעיל. במקרה זה יש לציין

            רק את המידע שמופיע באתר.